Bidragydere
Forfattere: Periskop Temaredaktionen
Tidsskrift: periskop (2024-06-13)

Periskop: Forum for kunsthistorisk debat Nr. 31 2024 Fotografi Nu Periskop Temaredaktionen: Bidragydere DOI: https://doi.org/10.7146/periskop.v2024i31.146702

## Bidragydere

Kirstine Autzen er kunstner og uddannet cand. mag. i visuel kultur. Hun er optaget af temaer som vækst, erindring, tab og bevaring som forbundne sider af transformation og forandring. Gennem remediering, akkumulering og skalaskift arbejder hun i åbne processer og tilgange, der forbinder organiske og syntetiske materialer, samt analoge og digitale teknikker.

Inger Ellekilde Bonde er ph.d. i fotohistorie fra Københavns Universitet. Hun har bl.a. beskæftiget sig med det 20. århundredes avantgardefotografi   og har senest som postdoc. ved Statens Museum for Kunst undersøgt medialitetsforståelser og samlingspræmisser i fotografi  ets institutionelle historie.

Marthe Tolnes Fjellestad er uddannet fotograf, og har mastergrader i kuratorisk praksis fra University of the Arts London, 2007, og fotohistorie fra De Montfort University, 2011. Fjellestads hovedinteresse er fotografi  ets rolle i videnskab og kundskabsudvikling fra 1870'erne og frem til i dag. Som kurator ved Perspektivet Museum i Tromsø har hun fokus på nordisk samtidsfotografi   .

Anne Kølbæk Iversen er ph.d. og arbejder som forsker, redaktør og skribent. Er p.t. tilknyttet O - Overgaden og Københavns Universitet med postdoc.projektet Crip Time: Art of Impairment, Withdrawal and Impatience . Artiklen i dette nummer udspringer af hendes postdoc.-projekt ved Æstetik &amp; Kultur på Aarhus Universitet, Skammens æstetik, begærets infrastruktur , 2021-23.

Kristine Kern er rektor for Det Fynske Kunstakademi og tidligere direktør for Fotografi  sk Center 2011-21. Hun er mag.art. i kunsthistorie og fi   losofi   . Har publiceret en lang række artikler og tekster om bl.a. fotokunst og har senest redigeret antologien I virkeligheden - Dansk fotografi   i 25 år (Fotografi  sk Center, 2021).

Johanne Løgstrup er kurator og medstifter af Heirloom - center for art and archives, et non-profi  t kunstcenter i København dedikeret til at udstille og initiere projekter med fokus på det kunstneriske arkiv. Ph.d. i 2021 med Kuratoriske forhandlinger om kunstmuseets rolle under kontemporaneitetens vilkår udfoldet i en udstilling om billedkunstner Sonja Ferlov Mancoba, Æstetik &amp; Kultur, Aarhus Universitet.

Tijana Mišković har en ph.d. i kulturhistorie og samtidskunst fra Københavns Universitet og en MA fra Det Kongelige Danske Kunstakademi. De seneste tre år har hun været tilknyttet SMK, hvor hun har kurateret udstillingen Forbindelser - Danske kunstnere fra det tidligere Jugoslavien og forsket i kuratorisk praksis fra et transkulturelt perspektiv.

Steffen Kloster Poulsen er uddannet fotograf (BA) fra kunstakademiet Valand i Gøteborg og er cand. mag. i japanstudier fra Københavns Universitet. Hans fotografi  er har været udstillet i Danmark, Norge, Sverige, Letland og Japan, og han arbejder for indeværende freelance som fotograf, grafi  ker og oversætter.

Mette Sandbye er professor i fotografi  studier ved Institut for Kunst- og Kulturvidenskab, Københavns Universitet, hvor hun p.t. leder forskergruppen 'Thinking Photography Today'. Hun har skrevet fl  ere bøger om fotografi   som samtidskunst og var redaktør af den første samlede danske fotografi  historie, Dansk Fotografi  historie (2004).

Charlotte Præstegaard Schwartz er

fotokurator og forskningsbibliotekar på Det Kgl. Bibliotek med ansvar for Den Nationale Fotosamling. Hun er mag.art. og ph.d. i kunsthistorie - seneste bog er Billedtilstande: Tre fortællinger om fotografi  sk baserede billeder i perioden 1960-2020 , Rævens Sorte Bibliotek, 2022.

Hanne Hammer Stien er kunsthistoriker, ph.d. fra UiT Norges arktiske universitet i Tromsø i 2017, hvor hun arbejder som førsteamanuensis ved Kunstakademiet. Stiens forskningsinteresser er fotografi  ske praksisser, museologi, kuratering og samtidskunstfeltet. Hun virker i tillæg som kurator og har en række hverv inden for det visuelle kunstfelt.

Myne Søe-Pedersen er en dansk kunstner, uddannet fra Gerrit Rietveld Academie i Amsterdam og Cooper Union School of Art i New York i 2001. Hun arbejder eksperimenterende med fotografi  ske metoder og processer i sine undersøgelser af arkiver, spor og erindring. Hun har udstillet i blandt andet Danmark, USA, Frankrig, Tyskland, Holland og Sverige.

Johan Zimsen Kristiansen er mag.art. i kunsthistorie fra Københavns Universitet. I 2022 kuraterede han udstillingen Niels Nedergaard. Fotografi  er fra Cairo på Davids Samling og tilrettelagde samme år en særvisning af Nedergaards sort-hvide eksperimentalvideoer i samarbejde med Cinemateket i København.